
1. [bookmark: part_c8889be5d523482e81bb176e6fe56cd2][bookmark: part_da460e3efffa45688cb920cd281c7959][bookmark: part_2d694ec0bf4747a2ace8bc3a118ff44f][bookmark: part_b3f278cdbcbe467a8b3f1d6ea4ea85f8][bookmark: part_472a163f4f844a9297cdf9e29b7fb942][bookmark: _Toc137194947][bookmark: _Ref39666794][bookmark: _Ref39666796][bookmark: _Toc48053171][bookmark: _Toc147739116]Bendra informacija 

1.1. Perkančioji organizacija – UAB „Aukštaitijos vandenys“ juridinio asmens kodas 147104754, adresas Velžio kelias 13, Panevėžys. Perkančioji organizacija yra PVM mokėtoja.
1.2. Pirkimas neatliekamas naudojantis centralizuotų pirkimų katalogu, nes siūlomų paslaugų kataloge nėra.  
1.4. Pirkimo Komisija nėra sudaroma. 
[bookmark: _Hlk163547301]1.5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punktu . Aplinkos apaugos kriterijai nustatyti techninėje specifikacijoje.
1.6. Jeigu Pirkimo metu bus atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka, dalyvis turės pateikti tokiai patikrai atlikti reikalingus dokumentus. 
1.7. Bendrosios pirkimo sąlygos yra neatskiriama šių pirkimo sąlygų dalis.
2. [bookmark: _Toc137194948]Pirkimo objektas

2.1.  Perkančioji organizacija numato įsigyti vandens valymo chemikalus. Reikalavimai pirkimo objektui nustatyti specialiųjų pirkimo sąlygų 1 priede.
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1 Tiekėjų pašalinimo pagrindai netaikomi.
3.2 Kvalifikaciniai reikalavimai netaikomi.
4. [bookmark: _Toc137194950]Reikalavimai, susiję su nacionaliniu saugumu 

4.1. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-6 punktuose nurodytų sąlygų. Tiekėjas kartu su pasiūlymu turi pateikti laisvos formos atitikties deklaraciją dėl atitikties VPĮ 45 straipsnio 21 dalies 1, 2, 3 ir 6 punktams.
4.2. Perkančiajai organizacijai kilus abejonių dėl tiekėjo laisvos formos deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.
4.3. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.
4.4. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. Tiekėjas su pasiūlymu turi pateikti Viešųjų pirkimų tarnybos nustatytos formos atitikties deklaraciją[footnoteRef:2]. Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą.  [2:  https://www.e-tar.lt/portal/lt/legalAct/ac5a5e30878f11ed8df094f359a60216/asr
] 

Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
5. [bookmark: _Toc137194951]Specialieji reikalavimai pasiūlymų rengimui ir pateikimui

5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. Tiekėjo pasirašytas pasiūlymas, parengtas pagal specialiųjų pirkimo sąlygų 1 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
5.2. Perkančioji organizacija nereikalauja, kad pasiūlymas būtų pasirašytas.
5.3. Pasiūlymas turi būti parengtas lietuvių kalba.. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 



[bookmark: _Toc137194952]6. Pasiūlymo galiojimo užtikrinimas

6.1.  Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775][bookmark: _Toc137194953]Pasiūlymų vertinimas


7.1.  Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų priede Nr. 1.
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]8. Sutarties sudarymas
8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos suderinamos su laimėjusiu tiekėju.




[bookmark: _Toc137194955]9. Kitos sąlygos 

Perkančioji organizacija gali nurodyti papildomas pirkime taikomas sąlygas.

Pirkimo sąlygų 1 priedas „Techninė specifikacija“

VANDENS VALYMO CHEMIKALO TECHNINĖ SPECIFIKACIJA
1. Sąvokos ir sutrumpinimai:
1.1. Perkantysis subjektas – UAB ,,Aukštaitijos vandenys“.
1.2.  Prekės tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkantysis subjektas sudaro sutartį.
1.3. Sutartis – Sutartis, sudaroma tarp Prekės tiekėjo ir Perkančiojo subjekto dėl Pirkimo objekto.
1.4.  Prekės – tai Pirkimo objektas.

2. Pirkimo objektas 
Skystas nanostuktūrizuotas flokuliantas/nusodiklis VTA Nanofloc A644, gamintojas VTA Austria GmbH, arba lygiavertis.  
Reagentas naudojamas biologinių nuotekų valymo procesų optimizavimui.  Nanostruktūrizuotos geležies druskos pagrindo skysta sistema pasižyminti dideliu katijoninio krūvio tankiu, kuri padeda greitai koaguliuoti ir surišti aktyvaus dumblo daleles, formuojant jas į kompaktiškus ir šlyčiai atsparius aktyvaus dumblo dribsnius. Dėl šių savybių ženkliai pagerėjo aktyvaus dumblo atskyrimo ir nusodinimo savybės (gerėja dumblo tūrio indeksas) atlaisvinamas nusodintuvų nusodinimo dalies tūris, kas užtikrina efektyvų įrenginių darbą padidinto hidraulinio apkrovimo sąlygomis. Tiesioginis trumpalaikis reagento naudojimas turi padėti mažinti tiesioginę išvalytų nuotekų taršą padidinto hidraulinio apkrovimo sąlygomis. Nuolatinis jo naudojimas turėtų padėti gerinti ir aktyvaus dumblo tirštinimo charakteristikas, mažinti aeracijai naudojamos elektros energijos sąnaudas dėl geresnio deguonies perdavimo biologiniame procese.
Produktas turi būti tinkamas naudoti esamoje biologinio nuotekų valymo technologinėje grandyje, parenkant dozavimo vietą pagal valyklos technologinę schemą - veikliojo dumblo reaktoriaus aeracinėje zonoje, paskirstymo zonoje prieš antrinius nusodintuvus, grąžinamajame dumble. 

2.1 Reikalavimai eksploataciniam efektyvumui
Tiekėjas turi pateikti gamintojo, instituto, laboratorinių ar realios nuotekų valyklos bandymų / eksploatacinius duomenis, patvirtinančius produkto poveikį dumblo nusodinimui ir dumblo savybėms. Pateikiami duomenys turi pagrįsti bent dalį šių rodiklių:
· kompaktiškų ir šlyčiai atsparių flokulių susidarymą bei smulkiųjų flokulių surišimą;
· reikšmingą kietųjų dalelių nusėdimo greičio padidėjimą;
· dumblo apdorojimo procesų efektyvumo ir sausųjų medžiagų kiekio gerėjimą;
· polimerų poreikio dumblo apdorojimui mažinimo potencialą;
· stabilų veikimą esant padidintai hidraulinei apkrovai ar įtekančių nuotekų sudėties svyravimams;
· geresnį deguonies perdavimą biologiniame procese, sudarant prielaidas mažinti energijos sąnaudas aeracijai.







2.2 Minimalūs fizikiniai, cheminiai ir technologiniai parametrai

	Parametras
	Reikalaujama reikšmė / savybė
	Pagrindimas

	Produkto forma
	Skystis
	TDS / SDS

	Cheminis apibūdinimas
	Nanostruktūrizuota geležies druskos pagrindo sistema su nanomatrica arba lygiavertė technologija
	TDS

	Išvaizda
	Tamsiai žalias / žaliai rudas skystis
	TDS / SDS

	Geležies kiekis
	7,0 ± 0,5 %
	TDS

	Nanomatricos kiekis
	8,0 ± 0,1 %
	TDS

	Tankis, 20 °C
	1,21 ± 0,02 g/cm³ (leistinas intervalas 1,19–1,25 g/cm³)
	TDS

	pH
	< 2,0 pagal gamintojo produkto specifikaciją
	TDS

	Katijoninio krūvio tankis
	Esant pH 8 – ne mažesnis kaip 4,8 meq/g
	TDS

	Pagrindinės žaliavos CAS Nr.
	7758-94-3 (geležies II chloridas)
	TDS / SDS

	Maišymasis su vandeniu
	Turi būti tinkamas skystam dozavimui ir maišymui su vandeniu / nuotekomis
	TDS / SDS

	Laikymo stabilumas
	Ne trumpesnis kaip 12 mėn., laikant pagal gamintojo reikalavimus
	SDS / TDS

	Talpyklų ir sistemų medžiagos
	Rūgštims ir korozijai atsparios medžiagos, pvz., PE, PP, PVC arba lygiavertės
	SDS

	Poliakrilamidas (PAM) ir jo pagrindu pagaminti sintetiniai polimerai
	Produkto sudėtyje poliakrilamido (PAM) ir jo pagrindu pagamintų sintetinių polimerų neturi būti
	TDS




3. Saugos, laikymo ir transportavimo reikalavimai
3.1 Produktas turi būti klasifikuojamas ir ženklinamas pagal galiojančius CLP reikalavimus. Tiekėjas su produktu turi pateikti aktualius saugos duomenų lapus.
3.2 Produktas turi būti tiekiamas laikymui ir saugojimui saugioje taroje.
3.3 Tiekėjas turi pateikti instrukcijas dėl reagento saugaus naudojimo, asmeninių apsaugos priemonių taikymo, išsiliejimo valdymo ir transportavimo.

4. Tiekėjo pateikiami dokumentai
4.1 Produkto techninių duomenų lapas (TDS) arba lygiavertis gamintojo techninis dokumentas, kuriame nurodyta produkto paskirtis, cheminis apibūdinimas, sudėtis ir pagrindiniai fizikiniai-cheminiai parametrai.
4.2 Galiojantis saugos duomenų lapas (SDS), parengtas pagal Europos Sąjungoje taikomus reikalavimus; sutarties vykdymo metu – lietuvių kalba, jei to reikalauja teisės aktai ar pirkimo sąlygos.
4.3 Gamintojo arba kompetentingos institucijos / instituto bandymų, tyrimų ar eksploatacinių rezultatų dokumentai, pagrindžiantys deklaruojamą dumblo sedimentacijos ir dumblo savybių gerinimo poveikį.
4.4 Pavojingo krovinio transportavimui reikalingi dokumentai ir tinkamas pakuotės ženklinimas.
4.5 Pateikiant Prekę, pateikti naudojimo instrukciją lietuvių kalba.
5. Tiekėjui keliami reikalavimai:
5.1 Teikti rekomendacijas dėl reagento dozavimo, dozavimo vietų, laikymo, suderinamų  konstrukcinių medžiagų ir produkto naudojimo.
5.2 Apmokyti įmonės darbuotojus dirbti su Preke, bei suteikti visą reikalingą informaciją numatomos priemonės praktiniam naudojimui, savalaikiai pagal iškylantį poreikį teikti reikalingas konsultacijas ir rekomendacijas;

6. Lygiavertiškumo vertinimas
Techninėje specifikacijoje nustatyti reikalavimai apibrėžia perkamo produkto funkcines, technologines, fizikines-chemines ir saugos savybes. Lygiavertis produktas gali būti siūlomas, jeigu tiekėjas dokumentais įrodo, kad jo technologinis veikimo principas, flokuliacijos ir sedimentacijos efektyvumas, fizikinės-cheminės savybės, naudojimo sauga ir tinkamumas biologiniam nuotekų valymo procesui nėra blogesni už šioje techninėje specifikacijoje nustatytus reikalavimus.

7. Bandomasis taikymas ir rezultatų vertinimas
Trumpalaikiais reagento bandymo laikotarpiais, bus vertinamas reagento efektyvumas padidinto nuotekų valymo įrenginio hidraulinio apkrovimo sąlygomis. Gebėjimas gerinti aktyviojo dumblo charakteristikas – didinti  aktyvaus dumblo atskyrimo ir  nusodinimo greitį, mažinti dumblo tūrio indeksą (SVI) ir skendinčių medžiagų išnešimą. 
Ilgalaikio reagento naudojimo laikotarpiais, bus stebimas dumblo tūrio indekso (SVI) sumažėjimas,   perteklinio aktyvaus dumblo tirštinimo charakteristikų pagerėjimas, polimerų sunaudojimo mažėjimas, stebima pokyčiai aeracijos sistemoje ir elektros energijos sąnaudose. 

8. Prekės pristatymo vieta
UAB „Aukštaitijos vandenys“, nuotekų valykla, Papušių kaimas 2, Panevėžio raj.

9. Apimtys ir reikalavimai:
9.1 Numatomas perkamo produkto kiekis – 10 000 kg.;
9.2 Produkto būvis: skystas reagentas, pateikiamas 1 m³ tūrio plastikiniuose IBC   konteineriuose.

[bookmark: _Hlk210225222]Tiekėjas privalo pateikti dokumentus, įrodančius žaliojo pirkimo atitikimą. 

Aplinkos apsaugos kriterijų taikymo tvarka vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija)

Pirkimas laikomas žaliuoju, kai perkama prekė, paslauga arba darbas (toliau – produktas), kuris nėra produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede, tenkina bent vieną iš žemiau esančių punktų: 
1. Perkamas produktas atitinka jam nustatytus I tipo ekologinio ženklo reikalavimus pagal standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“ ir yra paženklintas I tipo ekologiniu ženklu arba kitu tiekėjo pateiktu lygiaverčiu įrodymu (pvz., EU Ecolabel, Nordic Swan, Blue Angel, El Distintiu, Milieukeur, Österreichisches Umweltzeichen, NF Environnement, The Hungarian Eco-label, Polish Eco Mark-Znak EKO arba kitu I tipo ekologiniu ženklu).
	Atitiktį žaliojo pirkimo reikalavimams įrodantys dokumentai. 
Nepriklausomos šalies išduotas sertifikatas, I tipo ekologinio ženklo sertifikatas ar kitas lygiavertis dokumentas, kuriuo įrodoma atitiktis taikomiems standartams. 
 
2. Perkamam produktui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus ar Viešųjų pirkimų įstatymo ir Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo prieduose nurodytų socialinių ir kitų specialiųjų paslaugų pirkimus, o kitų pirkimų atvejais lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką). 
Atitiktį žaliojo pirkimo reikalavimams įrodantys dokumentai. 
Nepriklausomos šalies išduotas sertifikatas ar kitas lygiavertis dokumentas, kuriuo įrodoma atitiktis taikomiems standartams.
Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:
2.1 . Apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus.
2.2 Nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai. 
2.3 Nustatyti aplinkosauginiai tikslai, uždaviniai ir priemonės šiems tikslams pasiekti.
2.4 Numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai.
2.5 Parengtas aplinkosauginių ir avarinių situacijų valdymo planas.
2.6 Vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).

3. Perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų.
Atitiktį žaliojo pirkimo reikalavimams įrodantys dokumentai. 
Nepriklausomos šalies išduotas sertifikatas ar kitas lygiavertis dokumentas, kuriuo įrodoma atitiktis taikomiems standartams.
Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:
3.1 . Apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus.
3.2 Nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai. 
3.3 Nustatyti aplinkosauginiai tikslai, uždaviniai ir priemonės šiems tikslams pasiekti.
3.4 Numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai.
3.5 Parengtas aplinkosauginių ir avarinių situacijų valdymo planas.
3.6 Vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).


Pakuočių tvarkymo kriterijai. 

Pakuotės turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus. 
Atitiktį reikalavimams įrodantys dokumentai: gamintojo ir (ar) importuotojo raštiškas patvirtinimas apie pakuotės atitiktį arba kiti lygiaverčiai įrodymai.

